גיא בן נון

גיא בן נון (נולד ב-8 באוגוסט 1973) הוא איש ניהול ושיווק ישראלי, המשמש משנת 2015 כמנכ"ל "עברית", פלטפורמת התוכן והמסחר מקבוצת ידיעות אחרונות ו-ynet.ראיון עם גיא בן נון, מנכ"ל מיזם הספרים הדיגיטליים "עברית", באתר "קורא בספרים", 23 בנובמבר 2016 בן נון הוביל את התרחבות הפלטפורמה מחנות דיגיטלית לאקו-סיסטם ספרותי הכולל ספרים מודפסים, ספרים קוליים והוצאה לאור.

 ביוגרפיה 
בן נון נולד וגדל בגבעתיים. בצה"ל שימש כחובש קרבי בחטיבת גבעתי, בין היתר בלבנון וברצועת עזה. בהמשך שירותו שימש כמדריך בבה"ד 10, שם עסק בהכשרת עשרות רופאים צבאיים (מרביתם עולים חדשים מברית המועצות לשעבר) והכשרת דור המדריכים הבא.

בן נון הוא בעל תואר ראשון בארכיטקטורה (.B.A) מהסדנא לעיצוב ואדריכלות בתל אביב (2000), ולמד לימודי תואר שני בהיסטוריה ופילוסופיה של המדעים והרעיונות באוניברסיטת תל אביב.

 קריירה מקצועית 
בתחילת דרכו המקצועית מילא בן נון שורה של תפקידי ניהול ולוגיסטיקה.

בין השנים 2003–2011 פעל בתחומי השיווק והסחר בחברת קרט שנרכשה על ידי ניופאן, שם שימש כמנהל מוצר ולאחר מכן כמנהל השיווק של החברה. בתקופה זו תחום הצילום הדיגיטלי חווה מהפכה עולמית, בן נון היה שותף בהובלת המותג קנון בדגש על תחום הצילום. כחלק מהתמודדות עם שוק יבוא מקביל פיתח בן נון מגוון כלים להבלטת המותג בדגש על רכישת מוצרים אצל היבואן המורשה.

בשנים 2011–2014 כיהן כסמנכ"ל שיווק ופיתוח עסקי בחברת "טלאול", שם הקים, בין היתר, את מוקד שירות הלקוחות "דיגיטל 360" שאיפשר לחברות לתת מענה על גבי רשתות חברתיות.

 מנכ"ל "עברית" 
בשנת 2015 מונה למנכ"ל פלטפורמת "עברית" והוביל שורה של מהלכים אסטרטגיים:
 ספרים דיגיטליים ומודפסים: כניסה לתחום מכירת הספרים הפיזיים במשלוח מהיר, בנוסף לספרים הדיגיטליים. המהלך הוביל לצמיחה משמעותית של הפלטפורמה, במיוחד בתקופת מגפת הקורונה.
 ספרים קוליים: ב-2022 הושק שירות הספרים הקוליים (Audiobooks) באפליקציה שמעתה הפכה ורסטילית ומאפשרת האזנה לספרים לצד קריאתם. במקביל לפיתוח הסגמנט פעלו בן נון וצוות החברה בפיתוח והדרכה של קריינים המקליטים בביתם ובכך אפשרו הרחבה משמעותית של היקף ההקלטות בו זמנית. פריצת דרך זו סייעה לחברה להפוך בתוך שנתיים למובילה של שוק הספרים הקוליים, להיות החברה המובילה מבחינת היקף הספרים הקוליים המסחריים.
 יצירה עברית: בשנת 2023 הקים יחד עם הסופר רפי טופז, שפעל בה בשנתיים הראשונות להיווסדה, את הוצאת הספרים     "יצירה עברית". הוצאה לאור, בשיתוף מימון משותפת עם המחבר. ההוצאה שמה לה למטרה לאפשר הוצאה לאור של ספר במחיר מינימאלי שלושה פורמטים: דיגיטלי, קולי ומודפס ובחשיפה משמעותית, תוך שימת דגש על יצירת מעטפת חמה ותומכת בסופר. יצירה עִבְרִית שמה דגש להוציא לאור ספרים באופן ישיר ומהיר יותר, ומקדמת ספרות מקור ישראלית. בין סופרי ההוצאה ניתן למצוא את רפי טופז, ד״ר דריה מעוז, יונתן דה שליט, יאיר גרבוז, רונית ידעיה, גלעד כהנא, יאיר ניצני, ליאת לב רן, גל ליבר, יעקב איילי, ד״ר אושי שהם קראוס, רם פרומן, ערן שגיא, יואב רותם ועוד. בשנה 2025 מונתה הסופרת והעורכת תמר מרין לעורכת הראשית     של ההוצאה. בשנת 2025 יזם בן נון שותפות במסגרת ההוצאה לאור ומכון הקשרים בראשותו של לפרופסור יגאל שוורץ, השותפות מאפשרת מימון וקידום ספרות איכות וקידומה. בין סופרי ההוצאה המשותפת מיכל בן נפתלי, שמעון אדף, סלין אסייג, גיא עד.
 פלטפורמת Bitbooks: השקת פלטפורמה (יחד עם ד"ר אושי שהם קראוס) למסות ולסיפורים קצרים ומהירים לצריכה בפורמט דיגיטלי וקולי, המותאמת לקצב המהיר והתזזיתי במאה ה 21. ביטבוקס מאפשר לכותבים מוכשרים להוציא לאור במהירות טקסטים ואפשרות להעלות תכנים ללא עלות, לעבור עריכה לשונית, עיצוב כריכה, דיגיטציה והקלטה ולקבל תמלוגים בגין מכירות. בבסיס הרעיון יצירת קורפוס של כתבים שאורכם אינו מתאים לעיתונות ואינו מתאים להיכרך לספר., לדוגמא סדרת קולות.
 מיזמים טכנולוגיים: הובלת פיתוחים כמו ה"ווב-רידר" (קריאה בדפדפן) וכלים מבוססי פרסונליזציה כגון "מגדת הספרים".
 כן לציטוט: מיסוד קהילה של אלפי חובבי ספר לשירות חינמי במסגרתו נשלח ציטוט יומי מתוך ספר אחת ליום.
 העבריות מארחות: סדרת מפגשים פרונטליים של אתר עברית עם מיטב הסופרות והסופרים, המשוררות והמשוררים של ישראל. את המפגשים מנחות הסופרות ויזמיות התרבות גל ליבר וליאת לב רן מנהלות שיחה כנה על כתיבה, על הדמויות הספרותיות וגם שאלות אישיות על החיים שלאחריהן הקהל מוזמן לשאול שאלות. כל הפרקים גם מצולמים.

 חיים אישיים 
בן נון נשוי ואב לבת ושני בנים. מתגורר בתל אביב.

 קישורים חיצוניים 

 גיא בן נון בפודקאסט "מכונת כתיבה", באתר יוטיוב
 המלצות הקריאה של גיא בן נון, באתר "עברית"
 מגדת הספרים של עברית
 כן לציטוט באתר עברית

 הערות שוליים 

קטגוריה:מנכ"לים ישראלים
קטגוריה:ישראלים שנולדו ב-1973